b'\n_START_ARTICLE_\nAmati (dru\xc5\xbeina)\n_START_PARAGRAPH_\nAmati je priimek dru\xc5\xbeine italijanskih oblikovalcev violin, ki so \xc5\xbeiveli v Cremoni od okoli 1538 do 1740. Pomembni so tako kot dru\xc5\xbeine Bergonzi, Guarneri in Stradivari. Danes so violine, ki jih je izdelal Nicol\xc3\xb2 Amati, vredne okoli 600.000 dolarjev.\n_START_SECTION_\nAntonio in Girolamo Amati\n_START_PARAGRAPH_\nAndreo Amatija sta nasledila sinova Antonio Amati (okoli 1537\xe2\x80\x931607) in Girolamo Amati (okoli 1551\xe2\x80\x931630). Brata Amati sta bila znana po daljnose\xc5\xbenih novostih pri oblikovanju, vklju\xc4\x8dno s popolnostjo oblike f-odprtin (v obliki \xc4\x8drke f) za resonanco. Imeli so ju za pionirja sodobne altovske oblike viole v nasprotju s starej\xc5\xa1imi tenorskimi violami, vendar je raz\xc5\xa1irjeno prepri\xc4\x8danje, da je ta trditev napa\xc4\x8dna, saj je Gasparo da Sal\xc3\xb2 naredil altovske viole z 39 cm do tenorske s 44,7 cm.\n_START_SECTION_\nGirolamo Amati\n_START_PARAGRAPH_\nZadnji izdelovalec iz dru\xc5\xbeine je bil Nicolov sin Girolamo Amati, znan kot Hieronymus II., (26. februar 1649\xe2\x80\x9321. februar 1740). \xc4\x8ceprav je izbolj\xc5\xa1al krovni del o\xc4\x8detovih glasbil, so v glavnem slab\xc5\xa1a in ne dosegajo kakovosti najve\xc4\x8djega izdelovalca tistega \xc4\x8dasa Antonia Stradivarija.'